paragraph_text: Bjeloruska sovjetska enciklopedija (bjeloruski: Белару́ская саве́цкая энцыклапе́дыя, ruski: Белору́сская сове́тская энциклопе́дия) prva je opća enciklopedija na bjeloruskome jeziku. Izdavala ju je izdavačka kuća Bjeloruska sovjetska enciklopedija (bjeloruski: Беларуская савецкая энцыклапедыя) u Minsku između 1969. i 1976. godine u 12 svezaka zajedno s indeksom. 12. svezak posvećen je Bjeloruskoj Sovjetskoj Socijalističkoj Republici.